Priedas Nr.10

**VERTINIMAS TECHNOLOGIJŲ PAMOKOSE**

Mokinių pasiekimai vertinami pažymiu. Taikomas **kaupiamasis**, **formuojamasis**, **diagnostinis** (vertinimas, kuriuo naudojamasi siekiant išsiaiškinti mokinio pasiekimus ir padarytą pažangą baigus temą ar kurso dalį, kad būtų galima numatyti tolesnio mokymosi galimybes, suteikti pagalbą įveikiant sunkumus) ir**apibendrinamasis** (vertinimas, naudojamas baigus visą programą, kursą) vertinimai:

* vertinant pasiekimus atskirose veiklos srityse (informacijos paieškos, projektavimo, medžiagų pažinimo, technologinių procesų);
* atsižvelgiant į jo nuostatas kūrybingai ir atsakingai pradėti ir užbaigti darbą;
* savarankiškumą atliekant užduotis.

Mokiniai prieš atliekant užduotis supažindinami su vertinimo kriterijais.

**Darbo pamokoje vertinimo kriterijai - 0 – 2 balai**

**0**– Saugaus darbo taisyklių nesilaikymas, nesugebėjimas paaiškinti atliekamų darbų eigos bei atsakyti į klausimus, mokymo ir darbo priemonių neturėjimas, atsisakymas dirbti pamokoje, netvarkinga darbo vieta.

**1** – Nežymūs darbo taisyklių pažeidimai, neišsamus paaiškinimas, nesugebėjimas atsakyti į pateiktus klausimus, kai kurių mokymo ir darbo priemonių neturėjimas. Nelabai tvarkinga darbo vieta.

**2** – Tvarkos palaikymas darbo vietoje, darbo vietos sutvarkymas pabaigus darbą, išsamus mokinio atliekamų darbų paaiškinimas, gebėjimas atsakyti į pateiktus klausimus. Puikus darbas pamokos metu.

**Pastaba :**

surinkus 3 kartus „0“ balų – rašomas nepatenkinamas įvertinimas (2);

surinkus 3 kartus „2“ balus – mokiniai paskatinami- gauna teigiamą įvertinimą „labai gerai“ (10);

surinkus keletą kartų po „1“ balą – mažinamas galutinis vertinimas už temą, už praktinį darbelį.

Prieš kiekvieną praktinį darbą numatomi ir aptariami „Praktinio darbo vertinimo kriterijai“.

**Bendri praktinio darbo vertinimo kriterijai**

10 – Kūrybiškas, savarankiškai atliktas, technologiškai teisingas, paruoštas naudojimui (išplautas, išlygintas, nulakuotas, nudažytas...) darbas.

9 – Labai geras savarankiškas darbas, be klaidų, tačiau ne iki galo išbaigtas.

8 – Geras darbas su neesminiais trūkumais (1-2 klaidos).

7 – Geras, tačiau ne visai nuoseklus darbas (3 ir daugiau klaidų).

6 – Pakankamai geras, tačiau ne visai išsamus, nesavarankiškas, dirbamas mokytojui nuolat padedant darbas.

5 – Patenkinamas, nelabai kokybiškas, ne visai technologiškai teisingas darbas (nemažai klaidų).

4 – Patenkinamas, nekokybiškas, technologiškai neteisingas darbas.

3 – Nepatenkinamas darbas ( daug trūkumų, dirbta atmestinai).

2 – Neteisingai atliktas darbas, jokios motyvacijos.

1 – Visiškai neteisingas darbas, neatliktas darbas.

**Projektinių darbų vertinimo kriterijai:**

1. Projektinio darbo struktūrinės dalys – 2 balai
2. Informacijos aiškumas – 2 balai
3. Informacijos tikslumas – 2 balai
4. Projektinio darbo priedai (nuotraukos, paveikslėliai, schemos, diagramos ir kt.) – 2 balai
5. Projektinio darbo pristatymas – 2 balai

Vertinimas mažinamas už gramatines klaidas.

**Kaupiamasis vertinimas už:**

* kelis praktinius darbus (2-3 darbai);
* kelias praktines užduotis + namų darbus (2-3 užduotys, namų darbai).

Mokiniai vertinami „10“:

* už dalyvavimą olimpiadose, konkursuose, parodose ir kt. renginiuose;
* puikiai atliktus namų darbus;
* už savarankiškai paruoštus ir pristatytus projektus, referatus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_